मानिनी मिश्रा

मानिनी मिश्रा एक भारतीय फिल्म और टेलीविज़न अभिनेत्री हैं, जिन्होंने सस्स... कोई है में भूमिका निभाई थी जो स्टार प्लस पर चला था। इसके अलावा उन्होंने सोनी एंटरटेनमेंट टेलीविज़न के लोकप्रिय धारावाहिक, जस्सी जैसी कोई नहीं में परी कपाड़िया की भूमिका निभाकर ख़ासी लोकप्रियता पायी। वह सीआईडी में डॉ॰ सोनाली बरवे की भूमिका के लिए भी जानी जाती हैं, उन्हें कई अन्य टेलीविज़न धारावाहिकों में देखा गया है। साथ ही वह कई फिल्मों में भी अपनी भूमिका अदा कर चुकी है। वर्तमान में वह कलर्स पर चल रहे पारिवाहिक धारावाहिक लाडो 2 में शगुन की भूमिका निभा रही हैं।

व्यक्तिगत जीवन

मानिनी मिश्रा ने अभिनेता मिहिर मिश्रा से शादी की, जिन्होंने लोकप्रिय टेलीविज़न धारावाहिक संजीवनी में डॉ॰ राहुल के रूप में भूमिका निभाई थी।

करियर

मानिनी मिश्रा को पहली बार टेलीविज़न सीरियल जस्सी जैसी कोई नहीं कोई नहीं में एक नकारात्मक भूमिका निभाने वाली मल्लिका की सबसे अच्छी दोस्त का किरदार निभाने का मौका मिला था। उस धारावाहिक में उनका नाम परी कपाड़िया था।

मिश्रा ने टेलीविज़न धारावाहिक घर की लक्ष्मी बेटियां में चंचल चाची का किरदार निभाया था। २००५ में, उन्होंने द ग्रेट इंडियन कॉमेडी शो ऑफ़ में भाग लिया जो स्टार वन पर प्रसारित किया जाता था, और अपने पति के साथ वह रियलिटी शो नच बलिए में भी नजर आयीं थीं। मानिनी मिश्रा ने सब टीवी के धारावाहिक ट्विंकल ब्यूटी पार्लर, में रागिनी की भूमिका निभाई और लोकप्रिय शो रीमिक्स में भी कार्य करने का मौका मिला। वहीं मिश्रा ने इसके बाद २०१० से २०११ तक जासूसी टीवी श्रृंखला सीआईडी में, एक फोरेंसिक विशेषज्ञ डॉ॰ सोनाली बरवे के रूप में अभिनय किया। यह धारावाहिक सोनी एंटरटेनमेंट टेलीविज़न पर प्रसारित किया जाता था।

इसके अलावा मानिनी मिश्रा ने २००६ में प्रदर्शित हुई कृष में नजर आयीं थी। इस फिल्म में मुख्य कलाकार प्रियंका चोपड़ा और ऋतिक रोशन थे जिसमें मिश्रा ने प्रियंका चोपड़ा की दोस्त का किरदार निभाया था। वहीं वर्तमान समय में यह लाडो 2 में शगुन की भूमिका निभा रही है।

सन्दर्भ

भारतीय अभिनेत्री
जीवित लोग
दिल्ली के लोग